
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 174 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 


Συγκρότηση Ειδικών Συνεργείων Ελέγχου για τον 
προληπτικό έλεγχο εφαρμογής φορολογικών δι¬ 
ατάξεων. 1 

Έγκριση τιμολογίων επαγγελματικών σκαφών του 

τουριστικού λιμένα (Μαρίνας) Θεσσαλονίκης. 2 

Υπαγωγή επένδυσης της εταιρείας «ΞΕΝΟΔΟΧΕΙΑ- 
ΚΑΙ ΚΑΙ ΤΟΥΡΙΣΤΙΚΑΙ ΕΠΙΧΕΙΡΗΣΕΙΣ ΠΟΛΙΤΗΣ Α.Ε.» 

στις διατάξεις του ν. 3299/2004. 3 

Υπαγωγή επένδυσης της επιχείρησης «ΑΦΟΙ ΔΙ- 
ΑΚΑΤΟΥ & ΣΙΑ Ο.Β.Ε.Ε.», στις διατάξεις του 

ν. 3299/2004. 4 

Υπαγωγή επένδυσης της εταιρείας «ΑΦΟΙ ΒΙΤΣΟΥ - 
ΑΝΩΝΥΜΗ ΞΕΝΟΔΟΧΕΙΑΚΗ ΚΑΙ ΤΟΥΡΙΣΤΙΚΗ ΕΤΑΙ¬ 
ΡΕΙΑ», στις διατάξεις του ν. 3299/2004. 5 

Υπαγωγή επένδυσης της εταιρείας «ΑΝΔΡΕΑΣ ΑΝΑ- 
ΓΝΩΣΤΑΤΟΣ & ΣΙΑ Ε.Ξ.Τ.Ε» στις διατάξεις του 

ν. 3299/2004. 6 

Υπαγωγή επένδυσης της εταιρείας «ΞΕΝΟΔΟΧΕΙΑ- 
ΚΑΙ ΕΠΙΧΕΙΡΗΣΕΙΣ ΥΨΟΥ ΚΕΡΚΥΡΑΣ Α.Ε.» στις δι¬ 
ατάξεις του ν. 3299/2004. 7 

Υπαγωγή επένδυσης της εταιρείας «X. ΞΕΝΟΣ ΑΝΩ¬ 
ΝΥΜΗ ΤΟΥΡΙΣΤΙΚΗ ΚΑΙ ΕΜΠΟΡΙΚΗ ΕΤΑΙΡΕΙΑ» στις 

διατάξεις του ν. 3299/2004. 8 

Υπαγωγή επένδυσης της εταιρείας «ΞΕΝΟΔΟΧΕΙ¬ 
ΑΚΕΣ ΚΑΙ ΤΟΥΡΙΣΤΙΚΕΣ ΕΠΙΧΕΙΡΗΣΕΙΣ Β. ΠΕ- 
ΤΡΑΤΟΣ - Ο. ΦΡΑΓΚΟΥ Α.Ε.» στις διατάξεις του 
ν. 3299/2004. 9 


ΑΠΟΦΑΣΕΙ Σ 

Αριθμ. 1011236/3175/ΔΕ-Β (1) 


Συγκρότηση Ειδικών Συνεργείων Ελέγχου για τον προ¬ 
ληπτικό έλεγχο εφαρμογής φορολογικών διατά¬ 
ξεων. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των παραγράφων 1, 2, 3, 4 και 5 του 
άρθρου 39 του ν. 1914/1990, (Φ.Ε.Κ. 178 Α'/1990) όπως 
ισχύουν. 


9 Φεβρουάριου 2007 

2. Τις διατάξεις του π.δ. 186/1992 (Φ.Ε.Κ. 84 Α'/1992), 
του ν. 2238/1994 (Φ.Ε.Κ. 151 Α'/1994 και του ν. 2859/2000 
(Φ.Ε.Κ. 248 Α77.11.2000). 

3. Τις διατάξεις του π.δ. 284/1988 «Οργανισμός του 
Υπουργείου Οικονομικών» όπως ισχύει. 

4. Την υπ’ αριθμ. 37930/ΔΙΟΕ 1264/14.10.2005 (Φ.Ε.Κ. 
1432 Β714.10.2005) κοινή απόφαση του Πρωθυπουργού 
και του Υπουργού Οικονομίας και Οικονομικών «Καθο¬ 
ρισμός αρμοδιοτήτων των Υφυπουργών Οικονομίας και 
Οικονομικών», όπως τροποποιήθηκε με την υπ’ αριθμ. 
5733/ΔΙΟΕ 179/9.2.2006 (Φ.Ε.Κ. 204 Β713.2.2006). 

5. Την ανάγκη συγκρότησης Ειδικών Συνεργείων Ελέγ¬ 
χου για τη διενέργεια συνεχών προληπτικών ελέγχων 
με σκοπό την περιστολή της φοροδιαφυγής, αποφα¬ 
σίζουμε: 

Α. Συγκροτούμε στις περιοχές των Νομών Αττικής, 
Θεσσαλονίκης, Εύβοιας, Κορινθίας, Αργολίδας, Μεσσηνί¬ 
ας, Μαγνησίας, Πιερίας, Ιωαννίνων, Χαλκιδικής, Καβάλας 
και Χανιών, Ειδικά Συνεργεία Ελέγχου με ημερομηνία 
έναρξης την 16.2.2007. 

Β. ΕΡΓΟ ΚΑΙ ΤΡΟΠΟΣ ΛΕΙΤΟΥΡΓΙΑΣ 

Ι.Έργο των Ειδικών Συνεργείων Ελέγχου είναι η διε¬ 
νέργεια προληπτικών ελέγχων για τη διαπίστωση της 
εφαρμογής των διατάξεων του π.δ. 186/1992 (Κ.Β.Σ.), του 
ν. 2238/1994 και του ν. 2859/2000. 

2. Στα Ειδικά Συνεργεία Ελέγχου θα μετέχουν εφο¬ 
ριακοί υπάλληλοι του Υπουργείου Οικονομίας και Οι¬ 
κονομικών. 

3. Ως Συντονιστές - Επόπτες των Ειδικών Συνεργείων 
Ελέγχου και Αναπληρωτές αυτών ορίζονται Οικονομικοί 
Επιθεωρητές, Προϊστάμενοι Δ/νσεων και Τμημάτων της 
Κεντρικής Υπηρεσίας του Υπουργείου Οικονομίας και 
Οικονομικών, Προϊστάμενοι Δ.Ο.Υ., Υποδιευθυντές Δ.Ο.Υ. 
και Προϊστάμενοι Τμημάτων Δ.Ο.Υ.. 

4. Οι υπάλληλοι που συμμετέχουν στα Ειδικά Συνερ¬ 
γεία Ελέγχου θα ενημερώνονται με ευθύνη του Συ¬ 
ντονιστή - Επόπτη κάθε συνεργείου και θα είναι στη 
διάθεσή του για τη διενέργεια των προληπτικών ελέγ¬ 
χων, οι οποίοι θα διενεργούνται κατόπιν εντολής του 
Συντονιστή - Επόπτη του Ειδικού Συνεργείου Ελέγχου 
από επιμέρους διμελή ή τριμελή ή τετραμελή κατά την 
κρίση του Συντονιστή Επόπτη συνεργεία, τρεις φορές 
την εβδομάδα και σε ημέρες, ώρες και περιοχή που 
θα ορίζονται με την εντολή ελέγχου. Σε κάθε Ειδικό 
Συνεργείο Ελέγχου, ορίζεται ένας (1) Συντονιστής Επό¬ 
πτης και ο Αναπληρωτής του, εκ των οποίων ο ένας θα 

υπηρετεί στη Δ.Ο.Υ. που έχει έδρα το Ειδικό Συνεργείο 
Ελέγχου. 

Κάθε εβδομάδα θα γίνεται ανασύνθεση των επιμέρους 
συνεργείων και εναλλαγή των συμμετεχόντων σ’ αυτά 
υπαλλήλων. 

5. Οι έλεγχοι θα διενεργούνται με την άμεση εποπτεία 
και παρακολούθηση των Συντονιστών - Εποπτών και 
των Αναπληρωτών τους οι οποίοι υποχρεούνται για 
το σκοπό αυτό να βρίσκονται στην έδρα του Ειδικού 
Συνεργείου Ελέγχου κατά την έναρξη και τη διάρκεια 
του ελέγχου και να επιθεωρούν τους διενεργούμενους 
ελέγχους σ’ όλη τη διάρκεια τους με οποιονδήποτε 
κατά την κρίση τους πρόσφορο τρόπο. Μετά το πέρας 
του ελέγχου κάθε συνεργείο θα παραδίδει στο Συντο¬ 
νιστή - Επόπτη κατάσταση για τις επιχειρήσεις που 
ελέγχθηκαν και τις παραβάσεις που διαπιστώθηκαν. 
Ο Συντονιστής - Επόπτης θα διαβιβάζει το συντομό¬ 
τερο δυνατόν στον Προϊστάμενο της Δ.Ο.Υ. της έδρας 
του Ειδικού Συνεργείου Ελέγχου τις καταστάσεις των 
επιμέρους συνεργείων προκειμένου να καταχωρηθούν 
άμεσα σε ειδική φόρμα παρακολούθησης αποτελεσμά¬ 
των ελέγχου των συνεργείων, που θα βρίσκεται στο είίθ 
της Δ/νσης Ελέγχου ά11ρ://10.16.59.100 στο εσωτερικό 
δίκτυο του Υπουργείου. 

6. Η ευθύνη του συντονισμού, των διαδικασιών του 
χρόνου και του τρόπου λειτουργίας των Ειδικών Συ¬ 
νεργείων Ελέγχου, ανατίθεται στη Δ/νση Ελέγχου του 
Υπουργείου Οικονομίας και Οικονομικών. 

7. Τα Ειδικά Συνεργεία Ελέγχου για τις παραβάσεις 
που διαπιστώνουν σε βάρος των επιτηδευματιών θα 
συντάσσουν Υπηρεσιακό Σημείωμα Ελέγχου (Υ.Σ.Ε.) εις 
τριπλούν, το οποίο θα υπογράφεται από τα μέλη του 
κάθε συνεργείου (υπογραφή και ονοματεπώνυμο υπο¬ 
χρεωτικά) και θα επιδίδεται στον υπεύθυνο της ελεγ¬ 
χόμενης επιχείρησης, ο οποίος θα υπογράφει για την 
παραλαβή του. 

8. Τα επιμέρους συνεργεία, για τις παραβάσεις που 
διαπιστώνουν σε βάρος των επιτηδευματιών, θα συ¬ 
ντάσσουν εκθέσεις ελέγχου, εις τριπλούν, οι οποίες θα 
υπογράφονται από τους υπαλλήλους και από τον Ανα¬ 
πληρωτή Συντονιστή του Ειδικού Συνεργείου Ελέγχου, 
και θα θεωρούνται από τον Συντονιστή - Επόπτη. Τα δύο 
αντίτυπα των εκθέσεων αυτών θα διαβιβάζονται στην 
αρμόδια Δ.Ο.Υ. φορολογίας του επιτηδευματία και το 
τρίτο θα παραμένει στο αρχείο του Ειδικού Συνεργείου 
Ελέγχου που θα διαφυλάσσεται στην έδρα του Ειδικού 
Συνεργείου Ελέγχου. 

9. Οι ιδιώτες - συναλασσόμενοι με τους επιτηδευ- 
ματίες επιδεικνύουν τα φορολογικά στοιχεία της συ¬ 
ναλλαγής και συνεργάζονται με τα συνεργεία για τη 
διευκόλυνση του ελεγκτικού έργου. 

10. Τα πρωτότυπα των εντολών ελέγχου που εκδίδο- 
νται και παραδίδονται από τους Συντονιστές - Επόπτες 
πρός τα επιμέρους συνεργεία, επιστρέφονται σ’ αυτούς 
μετά το πέρας των ελέγχων με ευθύνη του Προϊσταμέ¬ 
νου του κάθε επιμέρους συνεργείου. 

11. Τα καταστήματα των Δ.Ο.Υ., τα οποία ορίζονται ως 
έδρες των Ειδικών Συνεργείων Ελέγχου, θα βρίσκονται 
ανοικτά κατά τις ημέρες και ώρες του ελέγχου για την 
εξυπηρέτηση των συνεργείων, με ευθύνη των Προϊστα¬ 
μένων των Δ.Ο.Υ.. 

12. Οι Συντονιστές - Επόπτες, οι Αναπληρωτές τους και 
οι υπάλληλοι που θα απασχοληθούν για την υλοποίηση 


της απόφασης αυτής δικαιούνται αποζημίωσης, η οποία 
θα καθοριστεί με νεώτερη Απόφαση του Υπουργού Οι¬ 
κονομίας και Οικονομικών. Εκκαθαριστές της αποζημίω¬ 
σης των ανωτέρω δικαιούχων ορίζονται οι Συντονιστές - 
Επόπτες των Ειδικών Συνεργείων Ελέγχου. 

13. Η πληρωμή των Ειδικών Συνεργείων Ελέγχου θα 
βαρύνει τον Τακτικό Προϋπολογισμό του Υπουργείου 
Οικονομίας και Οικονομικών στον Ειδικό Φορέα 23120 
και ΚΑΕ 0511 και 0515 του οικονομικού έτους 2007. 

Γ. Για τους παραπάνω ελέγχους συγκροτούνται τα 
ακόλουθα Ειδικά Συνεργεία Ελέγχου που λειτουργούν 
μέσα στα όρια των χωρικών αρμοδιοτήτων των παρα¬ 
κάτω Δ.Ο.Υ. και διενεργούν προληπτικούς ελέγχους σε 
όλους τους επιτηδευματίες, ανεξαρτήτως ύψους ακα¬ 
θαρίστων εσόδων και νομικής μορφής. 

Τα συγκροτούμενα Ειδικά Συνεργεία Ελέγχου έχουν 
ως εξής: 

1. Στο Νομό Αττικής 

α) Πρώτο (1°) Ειδικό Συνεργείο Ελέγχου αρμόδιο για 
τη διενέργεια ελέγχων στη χωρική αρμοδιότητα των 
παρακάτω Δ.Ο.Υ.: Α' Αθηνών (Α', Β', Γ'), Δ' Αθηνών (Δ', 
Η'), ΙΑ' Αθηνών, Γ Αθηνών, Ε' Αθηνών (Ε', Θ'), ΣΤ' Αθηνών 
(ΣΤ', Ζ'), ΚΑ' Αθηνών, ΚΒ' Αθηνών και ΙΣΤ' Αθηνών.'Εδρα 
του Ειδικού Συνεργείου Ελέγχου ορίζεται η Δ.Ο.Υ. Δ' 
Αθηνών (Δ', Η'). 

β) Δεύτερο (2°) Ειδικό Συνεργείο Ελέγχου αρμόδιο για 
τη διενέργεια ελέγχων στη χωρική αρμοδιότητα των 
παρακάτω Δ.Ο.Υ.: ΙΘ' Αθηνών, Κ' Αθηνών, ΙΕ' Αθηνών, 
ΙΓ' Αθηνών, ΚΓ' Αθηνών, ΙΔ' Αθηνών, Γαλατσίου και Ν. 
Φιλαδέλφειας. Έδρα του Ειδικού Συνεργείου Ελέγχου 
ορίζεται η Δ.Ο.Υ. ΚΓ' Αθηνών. 

γ) Τρίτο (3°) Ειδικό Συνεργείο Ελέγχου αρμόδιο για 
τη διενέργεια ελέγχων στη χωρική αρμοδιότητα των 
παρακάτω Δ.Ο.Υ.: ΙΒ' Αθηνών, ΙΖ' Αθηνών, ΙΗ' Αθηνών, 
Βύρωνα, Ζωγράφου, Α' Καλλιθέας, Β' Καλλιθέας και Μο- 
σχάτου.'Εδρα του Ειδικού Συνεργείου Ελέγχου ορίζεται 
η Δ.Ο.Υ. ΙΖ' Αθηνών. 

δ) Τέταρτο (4°) Ειδικό Συνεργείο Ελέγχου αρμόδιο για 
τη διενέργεια ελέγχων στη χωρική αρμοδιότητα των 
παρακάτω Δ.Ο.Υ.: Ηλιούπολης, Αργυρούπολης, Γλυφά¬ 
δας, Π. Φαλήρου, Αγ. Δημητρίου, Δάφνης και Ν. Σμύρνης. 
Έδρα του Ειδικού Συνεργείου Ελέγχου ορίζεται η Δ.Ο.Υ. 
Αγ. Δημητρίου. 

ε) Πέμπτο (5°) Ειδικό Συνεργείο Ελέγχου αρμόδιο για 
τη διενέργεια ελέγχων στη χωρική αρμοδιότητα των πα¬ 
ρακάτω Δ.Ο.Υ.: Χαλανδρίου, Αγ. Παρασκευής, Χολαργού, 
Κορωπίου, Παλλήνης και Λαυρίου.Έδρα του Ειδικού Συ¬ 
νεργείου Ελέγχου ορίζεται η Δ.Ο.Υ. Αγ. Παρασκευής. 

στ) Έκτο (6°) Ειδικό Συνεργείο Ελέγχου αρμόδιο για 
τη διενέργεια ελέγχων στη χωρική αρμοδιότητα των 
παρακάτω Δ.Ο.Υ.: Ν. Ιωνίας, Ν. Ηρακλείου, Αμαρουσίου, 
Κηφισιάς, Αγ. Στεφάνου και Ψυχικού.Έδρα του Ειδικού 
Συνεργείου Ελέγχου ορίζεται η Δ.Ο.Υ. Κηφισιάς. 

ζ)Έβδομο (7°) Ειδικό Συνεργείο Ελέγχου αρμόδιο για 
τη διενέργεια ελέγχων στη χωρική αρμοδιότητα των 
παρακάτω Δ.Ο.Υ.: Αχαρνών, Αγίων Αναργύρων, Άνω Λι¬ 
οσίων, Ιλίου, Πετρούπολης, Α' Περιστεριού και Β' Περι¬ 
στεριού.Έδρα του Ειδικού Συνεργείου Ελέγχου ορίζεται 
η Δ.Ο.Υ. Αγίων Αναργύρων. 

η) Όγδοο (8°) Ειδικό Συνεργείο Ελέγχου αρμόδιο για τη 
διενέργεια ελέγχων στη χωρική αρμοδιότητα των παρα¬ 
κάτω Δ.Ο.Υ.: Αιγάλεω, Χαϊδαρίου, Κορυδαλλού, Νίκαιας, 

ΣΤ' Πειραιά, Ελευσίνας και Μεγάρων.Έδρα του Ειδικού 
Συνεργείου Ελέγχου ορίζεται η Δ.Ο.Υ. Χαϊδαρίου. 

θ)Ένατο (9°) Ειδικό Συνεργείο Ελέγχου αρμόδιο για τη 
διενέργεια ελέγχων στη χωρική αρμοδιότητα των πα¬ 
ρακάτω Δ.Ο.Υ.: Α' Πειραιά (Α', Β'), Γ' Πειραιά, Δ' Πειραιά, 
Ε' Πειραιά, Σαλαμίνας και Αίγινας. Έδρα του Ειδικού 
Συνεργείου Ελέγχου ορίζεται η Δ.Ο.Υ. Γ' Πειραιά. 

2. Στο Νομό Θεσσαλονίκης 

α) Πρώτο (1°) Ειδικό Συνεργείο Ελέγχου αρμόδιο για 
τη διενέργεια ελέγχων στη χωρική αρμοδιότητα των 
παρακάτω Δ.Ο.Υ.: Α' Θεσσαλονίκης, Β' Θεσσαλονίκης 
(Β', Γ'), Ε' Θεσσαλονίκης, Γ Θεσσαλονίκης, Ιωνίας, Αμπε¬ 
λοκήπων, Νεαπόλεως και Αγίου Αθανασίου. Έδρα του 
Ειδικού Συνεργείου Ελέγχου ορίζεται η Δ.Ο.Υ. Β' Θεσ¬ 
σαλονίκης (Β', Γ'). 

β) Δεύτερο (2°) Ειδικό Συνεργείο Ελέγχου αρμόδιο για 
τη διενέργεια ελέγχων στη χωρική αρμοδιότητα των 
παρακάτω Δ.Ο.Υ.: Δ' Θεσσαλονίκης, ΣΤ' Θεσσαλονίκης, 
Η' Θεσσαλονίκης, Θ' Θεσσαλονίκης, Ζ' Θεσσαλονίκης, 
Τούμπας, Καλαμαριάς και Λαγκαδά. Έδρα του Ειδικού 
Συνεργείου Ελέγχου ορίζεται η Δ.Ο.Υ. Δ' Θεσσαλονί¬ 
κης. 

3. Στο Νομό Εύβοιας 

Ένα Ειδικό Συνεργείο Ελέγχου αρμόδιο για τη διενέρ¬ 
γεια ελέγχων στη χωρική αρμοδιότητα των παρακάτω 
Δ.Ο.Υ.: Χαλκίδας, Ιστιαίας, Καρύστου, Λίμνης και Κύμης. 
Έδρα του Ειδικού Συνεργείου Ελέγχου ορίζεται η Δ.Ο.Υ. 
Χαλκίδας. 

4. Στο Νομό Κορινθίας 

Ένα Ειδικό Συνεργείο Ελέγχου αρμόδιο για τη διενέρ¬ 
γεια ελέγχων στη χωρική αρμοδιότητα των παρακάτω 
Δ.Ο.Υ.: Κορίνθου, Κιάτου, Ξυλοκάστρου, Νεμέας και Δερ¬ 
βενιού.Έδρα του Ειδικού Συνεργείου Ελέγχου ορίζεται 
η Δ.Ο.Υ. Κορίνθου. 

5. Στο Νομό Αργολίδας 

Ένα Ειδικό Συνεργείο Ελέγχου αρμόδιο για την διενέρ¬ 
γεια ελέγχων στη χωρική αρμοδιότητα των παρακάτω 
Δ.Ο.Υ.: Ναυπλίου, Άργους και Κρανιδίου.Έδρα του Ειδι¬ 
κού Συνεργείου Ελέγχου ορίζεται η Δ.Ο.Υ. Ναυπλίου. 

6. Στο Νομό Μεσσηνίας 

Ένα Ειδικό Συνεργείο Ελέγχου αρμόδιο για τη διενέρ¬ 
γεια ελέγχων στη χωρική αρμοδιότητα των παρακάτω 
Δ.Ο.Υ.: Καλαμάτας, Κυπαρισσίας, Μεσσήνης, Πύλου, Φι¬ 
λιατρών και Γαργαλιάνων.Έδρα του Ειδικού Συνεργείου 
Ελέγχου ορίζεται η Δ.Ο.Υ. Καλαμάτας. 

7. Στο Νομό Μαγνησίας 

Ένα Ειδικό Συνεργείο Ελέγχου αρμόδιο για τη διενέρ¬ 
γεια ελέγχων στη χωρική αρμοδιότητα των παρακάτω 
Δ.Ο.Υ.: Α' Βόλου, Β' Βόλου και Νέας Ιωνίας Μαγνησίας. 
Έδρα του Ειδικού Συνεργείου Ελέγχου ορίζεται η Δ.Ο.Υ. 
Α' Βόλου. 

8. Στο Νομό Πιερίας 

Ένα Ειδικό Συνεργείο Ελέγχου αρμόδιο για την διενέρ¬ 
γεια ελέγχων στη χωρική αρμοδιότητα των παρακάτω 
Δ.Ο.Υ.: Α' Κατερίνης και Β' Κατερίνης.Έδρα του Ειδικού 
Συνεργείου Ελέγχου ορίζεται η Δ.Ο.Υ. Α' Κατερίνης. 

9. Στο Νομό Ιωαννίνων 

Ένα Ειδικό Συνεργείο Ελέγχου αρμόδιο για την διενέρ¬ 
γεια ελέγχων στη χωρική αρμοδιότητα των παρακάτω 
Δ.Ο.Υ.: Α' Ιωαννίνων, Β' Ιωαννίνων και Μετσόβου. Έδρα 
του Ειδικού Συνεργείου Ελέγχου ορίζεται η Δ.Ο.Υ. Β' 
Ιωαννίνων. 


10. Στο Νομό Χαλκιδικής 

Ένα Ειδικό Συνεργείο Ελέγχου αρμόδιο για την διενέρ¬ 
γεια ελέγχων στην χωρική αρμοδιότητα των παρακάτω 
Δ.Ο.Υ.: Πολυγύρου, Αρναίας, Ν. Μουδανιών και Κασσάν¬ 
δρας. Έδρα του Ειδικού Συνεργείου Ελέγχου ορίζεται 
η Δ.Ο.Υ. Ν. Μουδανιών. 

11. Στο Νομό Καβάλας 

Ένα Ειδικό Συνεργείο Ελέγχου αρμόδιο για την διενέρ¬ 
γεια ελέγχων στη χωρική αρμοδιότητα των παρακάτω 
Δ.Ο.Υ.: Α' Καβάλας, Β' Καβάλας, Ελευθερούπολης και 
Χρυσούπολης. Έδρα του Ειδικού Συνεργείου Ελέγχου 
ορίζεται η Δ.Ο.Υ. Α' Καβάλας. 

12. Στο Νομό Χανίων 

Ένα Ειδικό Συνεργείο Ελέγχου αρμόδιο για τη διενέρ¬ 
γεια ελέγχων στη χωρική αρμοδιότητα των παρακάτω 
Δ.Ο.Υ.: Α' Χανίων, Β' Χανίων και Καστελιού Κισσάμου. 
Έδρα του Ειδικού Συνεργείου Ελέγχου ορίζεται η Δ.Ο.Υ. 
Α' Χανίων. 

Δ. Τα ονοματεπώνυμα των Συντονιστών - Εποπτών, 
των Αναπληρωτών αυτών, καθώς και των υπαλλήλων 
που θα μετέχουν στα Ειδικά Συνεργεία Ελέγχου θα 
ορισθούν με νεώτερη απόφασή μας. 

Η απόφαση αυτή που ισχύει από 16.2.2007 να δημοσι- 
ευθεί στην Εφημερίδα της Κυβερνήσεως. 

Αθήνα, 1 Φεβρουάριου 2007 

Ο ΥΦΥΠΟΥΡΓΟΣ 

ΑΝΤΩΝΙΟΣ ΜΠΕΖΑΣ 
-♦- 

Αριθμ. 1633 (2) 

Έγκριση τιμολογίων επαγγελματικών σκαφών του 
τουριστικού λιμένα (Μαρίνας) Θεσσαλονίκης. 

Η ΥΠΟΥΡΓΟΣ ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του ν. 3270/2004 (Φ.Ε.Κ. Α'187) «Αρμο¬ 
διότητες του Υπουργείου Τουριστικής Ανάπτυξης και 
θέματα τουρισμού» και ειδικότερα τις διατάξεις της 
παραγράφου 2 του άρθρου 5 του προαναφερόμενου 
νόμου. 

2. Τις διατάξεις του Κεφ.Γ' του ν. 2160/1993 (Φ.Ε.Κ. 
118). 

3. Τις διατάξεις του π.δ. 149/19.8.2005 (Φ.Ε.Κ. Α'211) περί 
Οργανισμού του Υπουργείου Τουριστικής Ανάπτυξης. 

4. Τις διατάξεις του π.δ. 33/2006 (Φ.Ε.Κ. Α'35) «Διορι¬ 
σμός μελών της Κυβέρνησης και Υφυπουργών». 

5. Την υπ’ αριθμ. 2864/3.3.2006 (Φ.Ε.Κ. Γ'65 και Γ'79) 
κοινή απόφαση του Πρωθυπουργού και Υπουργού Του¬ 
ριστικής Ανάπτυξης περί διορισμού Γ ενικού Γ ραμματέα 
του Υπουργείου Τουριστικής Ανάπτυξης. 

6. Το υπ’ αριθμ. 51/4.5.2006 έγγραφο της Ε.Τ.Α. με 
το οποίο διαβιβάστηκε απόσπασμα πρακτικού της υπ’ 
αριθμ. 228/10.4.2006 συνεδρίασης του Δ.Σ. της Ανώνυ¬ 
μης Εταιρείας με την επωνυμία «Εταιρεία Τουριστικής 
Ανάπτυξης Ανώνυμη Εταιρία» που αποτελεί φορέα δι¬ 
αχείρισης του τουριστικού λιμένα Θεσσαλονίκης, περί 
του τιμολογίου ελλιμενισμού και λοιπών παρεχομένων 
υπηρεσιών του προαναφερόμενου τουριστικού λιμένα. 

7. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Εγκρίνουμε τα υποβληθέντα τιμολόγια του τουριστι¬ 
κού λιμένα (Μαρίνας) Θεσσαλονίκης ως εξής: 

1. ΤΙΜΟΛΟΓΙΟ ΔΙΚΑΙΩΜΑΤΩΝ ΕΛΛΙΜΕΝΙΣΜΟΥ ΚΑΙ ΛΟΙ¬ 
ΠΩΝ ΠΑΡΕΧΟΜΕΝΩΝ ΥΠΗΡΕΣΙΩΝ ΕΠΑΓΓΕΛΜΑΤΙΚΩΝ 
ΤΟΥΡΙΣΤΙΚΩΝ ΣΚΑΦΩΝ 

Το τιμολόγιο εφαρμόζεται σε όλα τα χαρακτηρι¬ 
ζόμενα ως «επαγγελματικά - τουριστικά» σκάφη του 
ν. 2743/1999, όπως αυτός εκάστοτε ισχύει, τα οποία ελ¬ 
λιμενίζονται στο θαλάσσιο χώρο ή κάνουν χρήση του 
χερσαίου χώρου της Μαρίνας Θεσσαλονίκης. 

Το τιμολόγιο των προαναφερομένων «επαγγελματι¬ 
κών - τουριστικών» σκαφών καθορίζεται με βάση τα 
μέτρα ολικού μήκους εκάστου σκάφους, όπως αυτά 
αναγράφονται στα ναυτιλιακά αυτού έγγραφα, μαζί με 
κάθε πρόσθετο εξάρτημα ή άλλη προσθήκη (π.χ. πλατ¬ 
φόρμες, «μπαστούνι - θαλασσομάχος» κ.λπ.) η οποία 
αυξάνει το συνολικό μήκος αυτού. Η Εταιρεία για τον 
τελικό υπολογισμό του μήκους διατηρεί το δικαίωμα να 
προβεί σε μέτρηση με δικά της μέσα. 

Εκατοστά του μέτρου ολικού μήκους εκπίπτουν προς 
όφελος των επαγγελματικών τουριστικών σκαφών. Για 
τον υπολογισμό των τελών και λοιπών δικαιωμάτων, 
λαμβάνεται υπόψη η αμέσως προηγούμενη ακέραια 
μονάδα. 

Για τον υπολογισμό των δικαιωμάτων ελλιμενισμού, 
διερχόμενο σκάφος, θεωρείται κάθε σκάφος, το οποίο 
παραμένει ελλιμενιζόμενο προσωρινά στο χώρο του 
τουριστικού λιμένα και πάντως όχι πέραν των 20 συνε¬ 
χόμενων ημερολογιακών ημερών. 

Η χρέωση των δικαιωμάτων ελλιμενισμού είναι μηνιαία 
(30 ημέρες). Ως πρώτη ημέρα για τον υπολογισμό νέας 
καταβολής δικαιωμάτων ελλιμενισμού λαμβάνεται υπό¬ 
ψη το από του μεσονυκτίου αρχόμενο εικοσιτετράωρο 
εντός του οποίου κατέπλευσε το σκάφος στη Μαρίνα. 

Για την εφαρμογή του τιμολογίου αυτού είναι απα¬ 
ραίτητη η υπογραφή νέας «Σύμβασης Ελλιμενισμού» 
από κάθε ιδιοκτήτη σκάφους που ελλιμενίζεται στην 
Μαρίνα Θεσσαλονίκης. 

1.1 ΔΙΚΑΙΩΜΑΤΑ ΕΛΛΙΜΕΝΙΣΜΟΥ 2006 ΓΙΑ ΤΑ ΧΑΡΑ¬ 
ΚΤΗΡΙΖΟΜΕΝΑ «ΕΠΑΓΓΕΛΜΑΤΙΚΑ - ΤΟΥΡΙΣΤΙΚΑ» ΣΚΑΦΗ 
ΤΟΥ ν. 2743/1999 


ΜΕΤΡΑ 

ΜΗΚΟΥΣ ΣΚΑΦΟΥΣ 

ΜΗΝΙΑΙΟ ΤΙΜΟΛΟΓΙΟ 2006 

1 

11,00 € 

2 

23,00 € 

3 

31,00 € 

4 

40,00 € 

5 

52,00 € 

6 

63,00 € 

7 

74,00 € 

8 

91,00 € 

9 

102,00 € 

10 

113,00 € 


11 

136,00 € 

12 

147,00 € 

13 

165,00 € 

14 

176,00 € 

15 

187,00 € 

16 

199,00 € 

17 

210,00 € 

18 

244,00 € 

19 

262,00 € 

20 

273,00 € 

21 

284,00 € 

22 

301,00 € 

23 

341,00 € 

24 

352,00 € 

25 

372,00 € 

26 

387,00 € 

27 

398,00 € 

28 

415,00 € 

29 

427,00 € 

30 

443,00 € 


Επισημαίνεται ότι, από το 2007 και εφεξής, το εν λόγω 
τιμολόγιο θα αναπροσαρμόζεται αυτόματα ετησίως από 
την 1 η Ιανουάριου κάθε έτους, προσαυξημένο κατά το 
ποσοστό αύξηση του τιμαρίθμου κόστους ζωής του προ¬ 
ηγούμενου ημερολογιακού έτους, όπως προσδιορίζεται 
από την τράπεζα Ελλάδος ή άλλη κατά τον Νόμο αρμό¬ 
δια Υπηρεσία, πλέον ποσοστού 1%. Η ΕΤΑ ΑΕ διατηρεί 
οποτεδήποτε το δικαίωμα να υποβάλει αρμοδίως προς 
έγκριση τιμολόγιο προσαυξημένο κατά ποσοστό μεγα¬ 
λύτερο του 1%, εφόσον η αύξηση αυτή στοιχειοθετείται 
επαρκώς λόγω εκτέλεσης έργων υποδομής και υπηρεσι¬ 
ών, προς όφελος του Τουριστικού Λιμένα Θεσσαλονίκης 
και των πλοιοκτητών των σκαφών. 

1.2 ΤΙΜΟΛΟΓΙΟ ΕΠΑΓΓΕΛΜΑΤΙΚΩΝ ΣΚΑΦΩΝ ΑΝΩ ΤΩΝ 
50 ΕΠΙΒΑΤΩΝ (Κ/Π-Υ/Γ) 


ΜΕΤΡΑ ΜΗΚΟΥΣ 
ΣΚΑΦΟΥΣ 

ΜΗΝΙΑΙΟ ΤΙΜΟΛΟΓΙΟ ΑΝΑ ΜΕΤΡΟ 

1-20 

28,00 € 

21-30 

29,00 

31-45 

34,00 


1.3 ΤΙΜΟΛΟΓΙΟ ΔΙΕΡΧΟΜΕΝΩΝ ΣΚΑΦΩΝ 
Για τα διερχόμενα σκάφη, ως βάση υπολογισμού τους 
λαμβάνεται η μηνιαία παραμονή (30 ημέρες). Η ημερήσια 

χρέωση ισούται με το 1/30 της μηνιαίας παραμονής, 
προσαυξημένη κατά ποσοστό 50% για τις πρώτες είκοσι 
(20) ημέρες παραμονής στην Μαρίνα. Σε περίπτωση 
που το σκάφος παραμείνει στην Μαρίνα για χρονικό 
διάστημα πέραν των 20 ημερών συνεχούς παραμονής 
και λιγότερο του ενός μηνός επιβαρύνεται με το μηνιαίο 
τιμολόγιο. 

1.4 ΤΙΜΟΛΟΓΙΟ ΠΛΑΓΙΟΔΕΤΗΣΗΣ 

Το τιμολόγιο δικαιωμάτων ελλιμενισμού για τα «επαγ¬ 
γελματικά τουριστικά» σκάφη αναψυχής αφορά σε 
αγκυροβόλια σκαφών με πρυμνοδέτηση. Η περίπτωση 
πλαγιοδέτησης του σκάφους, κατόπιν επιθυμίας των 
ιδιοκτητών ή πλοιάρχων, τιμολογείται κατά ποσοστό 
80% επιπλέον των κανονικών δικαιωμάτων ελλιμενι- 
σμού. Η παραπάνω προσαύξηση δεν καταβάλλεται στις 
περιπτώσεις κατά τις οποίες τα αρμόδια όργανα του 
φορέα διαχείρισης της Μαρίνας αποφασίζουν την πλα- 
γιοδέτηση, λόγω έλλειψης αγκυροβολιών ή για λόγους 
ασφαλείας των σκαφών μέσα στην Μαρίνα κατά τους 
χειμερινούς μήνες. 

1.5 ΤΙΜΟΛΟΓΙΟ ΜΗ ΣΥΜΒΑΤΙΚΩΝ ΣΚΑΦΩΝ 

Σκάφη με περισσότερες της μίας γάστρας (ΜΙΙίΤΙ- 
Ηϋϋ-3) ή άλλης παρεμφερούς τεχνολογίας που αλλάζει 
τις συμβατικές σχέσεις μήκους-πλάτους καταβάλλουν 
τιμολόγιο ελλιμενισμού διπλάσιο (προσαυξημένο κατά 
ποσοστό 100%) των αναφερόμενων στο τιμολόγιο του 
Τουριστικού Λιμένα Θεσσαλονίκης. 

Ως μη συμβατικά σκάφη θεωρούνται εκείνα τα σκά¬ 
φη των οποίων λόγος Β/1_ είναι μεγαλύτερος του 0,30 
όπου Β το μέγιστο πλάτος και I. το μέγιστο μήκος του 
σκάφους. 

1.6 ΤΙΜΟΛΟΓΙΟ ΧΡΗΣΗΣ ΧΕΡΣΑΙΟΥ ΧΩΡΟΥ 

Σκάφη πάσης φύσεως που διατηρούν το δικαίωμα 
ελλιμενισμού στον Τουριστικό Λιμένα Θεσσαλονίκης και 
κάνουν χρήση του χερσαίου χώρου έως 2 μήνες, κατα¬ 
βάλλουν πρόσθετη επιβάρυνση, ανερχόμενη σε ποσοστό 
40% του αντίστοιχου τιμολογίου ελλιμενισμού τους και 
άνω των 2 μηνών καταβάλλουν πρόσθετη επιβάρυνση 
100% του αντίστοιχου τιμολογίου ελλιμενισμού, εκτός 
των σκαφών με προβλήματα όσμωσης. 

Τα διερχόμενα σκάφη, τα οποία κάνουν χρήση μόνο 
του χερσαίου χώρου του Τουριστικού Λιμένα Θεσσα¬ 
λονίκης, επιβαρύνονται με το αντίστοιχο τιμολόγιο ελ- 
λιμενισμού τους για τον χρόνο παραμονής τους στην 
ξηρά προσαυξημένο κατά ποσοστό 40%. 

1.7 ΤΙΜΟΛΟΓΙΟ ΛΟΙΠΩΝ ΠΑΡΕΧΟΜΕΝΩΝ ΥΠΗΡΕΣΙΩΝ 

Για τις παρεχόμενες υπηρεσίες και διευκολύνσεις του 

Τουριστικού Λιμένα Θεσσαλονίκης ισχύουν τα ακόλουθα 
τιμολόγια: 

• Τιμολόγιο παροχής νερού 

Τ ο παρεχόμενο προς τα ελλιμενιζόμενα σκάφη νερό, 
χρεώνεται στο τέλος εκάστου έτους ή κατά την οριστι¬ 
κή αναχώρηση του σκάφους, ανάλογα με την διάρκεια 
ελλιμενισμού και τα μέτρα του σκάφους με βάση τον 
ακόλουθο πίνακα: 


ΜΕΤΡΑ ΜΗΚΟΥΣ ΣΚΑΦΟΥΣ 

ΕΤΗΣΙΑ ΧΡΕΩΣΗ 

Σκάφη από 5 έως 10 μέτρα 

50 κυβ. 

Σκάφη από 11 έως 15 μέτρα 

100 κυβ 


Σκάφη από 16 έως 20 μέτρα 

150 κυβ 

Σκάφη από 21 και άνω 

200 κυβ 


• Τιμολόγιο ηλεκτρικής και τηλεφωνικής σύνδεσης 

1. Για κάθε ημέρα τηλεφωνικής και ηλεκτρικής σύν¬ 
δεσης, πέραν της αξίας κατανάλωσης και των λοιπών 
επιβαρύνσεων οι οποίες βαρύνουν τους συνδρομητές, 
τα πάγια δικαιώματα τηλεφωνικής και ηλεκτρικής κα¬ 
τανάλωσης ορίζονται σε 0,80 ευρώ την ημέρα. 

II. Προκειμένου για ηλεκτροδότηση και τηλεφωνική 
παροχή ιδία δε για τα παρεχόμενα προς χρήση στα ελ¬ 
λιμενιζόμενα σκάφη, υλικά (συσκευές, μετρητές, καλώδια 
σύνδεσης, κ.ο.κ.) καταβάλλεται εγγύηση 80,00 ευρώ. Το 
ποσό της εγγύησης ισχύει και για τα ήδη ελλιμενιζό¬ 
μενα στον Τουριστικό Λιμένα Θεσσαλονίκης σκάφη, τα 
οποία υποχρεούνται στην καταβολή της προκύπτουσας 
διαφοράς. 

III. Η εγγύηση επιστρέφεται στα σκάφη μετά την πα¬ 
ράδοση - επιστροφή των υλικών στον Τ συριστικό Λιμένα 
Θεσσαλονίκης και την εξόφληση των λογαριασμό τους, 
με την αφαίρεση της δαπάνης αποκατάστασης των τυχόν 
φθορών και ζημιών, υπολογιζομένης κατ’ εκτίμηση, από 
την Διεύθυνση του Τ συριστικού Λιμένα Θεσσαλονίκης. 

1111. Σε περίπτωση καθυστέρησης εξόφλησης των λο¬ 
γαριασμών των παραπάνω παροχών, πέραν του μηνός, 
η διεύθυνση του Τουριστικού Λιμένα Θεσσαλονίκης δι¬ 
καιούται να προβεί στην διακοπή των παροχών χωρίς 
άλλη ειδοποίηση. Η επανασύνδεση γίνεται μετά την 
εξόφληση των λογαριασμών και εφόσον υπάρχει δια¬ 
θέσιμη παροχή. 

• Τ ιμολόγιο δικαιώματος ανέλκυσης/καθέλκυσης 

Για κάθε ανέλκυση / καθέλκυση σκάφους παντός τύ¬ 
που εντός του χώρου του Τουριστικού Λιμένα Θεσσα¬ 
λονίκης καταβάλλονται, από τον διενεργούντα αυτήν 
ιδιώτη ή εταιρεία, δικαιώματα χρήσης που ανέρχονται 
σε ποσό ευρώ 25,00 ανεξαρτήτως μήκους σκαφών. 

2. ΤΡΟΠΟΣ ΠΛΗΡΩΜΗΣ 

Σε όλα τα αναφερόμενα παραπάνω ποσά που αφο¬ 
ρά στις παρεχόμενες υπηρεσίες (ελλιμενισμός, λοιπές 
παροχές κ.λπ.) δεν περιλαμβάνεται ο Φ.Π.Α. καθώς και 
κάθε άλλος νόμιμος δημόσιος, κοινοτικός, δημοτικός 
φόρος ή τέλος. 

Τα δικαιώματα ελλιμενισμού προκαταβάλλονται για 
διάστημα μέχρι ένα μήνα. Η πληρωμή των δικαιωμάτων 
ελλιμενισμού και των λοιπών παρεχομένων υπηρεσιών 
γίνεται σε ευρώ τοις μετρητοίς, με πιστωτική κάρτα, ή 
με επιταγή τραπέζης ή άλλου αναγνωρισμένου πιστω¬ 
τικού ιδρύματος στην Ελλάδα, σε διαταγή της εταιρίας 
ΕΤΑ ΑΕ και είναι πληρωτέα τη ίδια ημέρα. 

Σε περίπτωση προκαταβολής δικαιωμάτων ελλιμενι- 
σμού για ένα έτος γίνεται έκπτωση 20%, ενώ για προ¬ 
καταβολή δικαιωμάτων περιόδου από 8 μέχρι 11 μήνες 
ή έκπτωση ανέρχεται σε ποσοστό 10% του τιμολογίου. 
Η έκπτωση δεν περιλαμβάνει τις λοιπές παρεχόμενες 
υπηρεσίες και παροχές. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιανουάριου 2007 

Η ΥΠΟΥΡΓΟΣ 

ΦΑΝΗ ΠΑΛΛΗ - ΠΕΤΡΑΔΙΑ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


(3) 

Υπαγωγή επένδυσης της εταιρείας «=ΕΝΟΔΟΧΕΙΑΚΑΙ 
ΚΑΙ ΤΟΥΡΙΣΤΙΚΑΙ ΕΠΙΧΕΙΡΗΣΕΙΣ ΠΟΛΙΤΗΣ Α.Ε.» στις 
διατάξεις του ν. 3299/2004. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΙΩΝ 

Με την υπ’ αριθμ. ΙΕ/13202/Π/11/4/00068/Ε/ ν. 3299/2004/ 
29.12.2006 απόφαση του Γενικού Γραμματέα Περιφέρει¬ 
ας Ιόνιων Νησιών, εγκρίνεται η υπαγωγή στις διατάξεις 
του ν. 3299/2004 της επιχείρησης «ΞΕΝΟΔΟΧΕΙΑΚΑΙ ΚΑΙ 
ΤΟΥΡΙΣΤΙΚΑΙ ΕΠΙΧΕΙΡΗΣΕΙΣ ΠΟΛΙΤΗΣ Α.Ε.» για την ενί¬ 
σχυση επενδυτικού σχεδίου της με το κίνητρο της επι¬ 
χορήγησης, που αφορά εκσυγχρονισμό ολοκληρωμένης 
μορφής της ξενοδοχειακής μονάδας «ΗΛΙΟΒΑΣΙΛΕΜΑ», 
3 αστέρων (πρώην Β' τάξης), το οποίο βρίσκεται στις 
Αλυκές Ποταμού του Δήμου Κερκυραίων, Νομού Κερ- 
κύρας δυναμικότητος 60 δωματίων -112 κλινών συνολι¬ 
κής δαπάνης πεντακοσίων εξήντα οκτώ χιλιάδων ευρώ 
(568.000 €) με ποσοστό επιχορήγησης 40%, δηλαδή 
ποσό επιχορήγησης ύψους διακοσίων είκοσι επτά χιλι¬ 
άδων διακοσίων ευρώ (227.200) ευρώ. 

Με την επένδυση θα δημιουργηθούν τρεις (3) νέες 
θέσεις εργασίας (Ε.Μ.Ε. 3). 

Ομόφωνη γνωμοδότηση της Περιφερειακής Γνωμοδο- 
τικής Επιτροπής (Συνεδρίαση 76 η /23.11.2006). 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Γ ενικού Γ ραμματέα Περιφέρειας 
Ο Προϊστάμενος Διεύθυνσης 
ΕΥΓΕΝΙΟΣ ΣΑΜΟΪΛΗΣ 

-♦- 

(4) 

Υπαγωγή επένδυσης της επιχείρησης «ΑΦΟΙ ΔΙΑΚΑ- 

ΤΟΥ & ΣΙΑ Ο.Β.Ε.Ε.», στις διατάξεις του ν. 3299/2004. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΙΩΝ 

Με την υπ’ αριθμ. ΙΕ/13848/Π/11/4/00072/Ε/ ν. 3299/2004/ 
29.12.2006, απόφαση του Γ ενικού Γ ραμματέα Περιφέρει¬ 
ας Ιόνιων Νησιών, εγκρίνεται η υπαγωγή στις διατάξεις 
του ν. 3299/2004 της επιχείρησης «ΑΦΟΙ ΔΙΑΚΑΤΟΥ & 
ΣΙΑ Ο.Β.Ε.Ε.» για την ενίσχυση επενδυτικού σχεδίου 
της με το κίνητρο της επιχορήγησης, που αφορά την 
δημιουργία νέας μονάδας παραγωγής επεξεργασίας 
και μεταποίησης προϊόντων ξύλου και λοιπών συναφών 
προϊόντων (οικιακά έπιπλα και κυρίως έπιπλα κουζίνας), 
συνολικής δυναμικότητας κατεργασίας όγκου ξυλείας 
2.395 κ.μ./έτος (μέσος όρος δετίας), στην περιοχή του 
Χελμάτα του Δήμου Αργοστολιού, Νομού Κεφαλονιάς - 
Ιθάκης, συνολικής δαπάνης οκτακόσιων σαράντα τεσσά¬ 
ρων χιλιάδων € (844.000,00), με ποσοστό επιχορήγησης 
50%, δηλαδή ποσό επιχορήγησης ύψους τετρακοσίων 
είκοσι δύο χιλιάδων (422.000) ευρώ. 

Μετά την επένδυση θα δημιουργηθούν έξι (6) νέες 
θέσεις απασχόλησης (Ε.Μ.Ε. 6,00). 

Ομόφωνη γνωμοδότηση της Περιφερειακής Γνωμοδο- 
τικής Επιτροπής (Συνεδρίαση 76 η /23.11.2006). 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Γ ενικού Γ ραμματέα Περιφέρειας 
Ο Προϊστάμενος Διεύθυνσης 
ΕΥΓΕΝΙΟΣ ΣΑΜΟΪΛΗΣ 


(5) 

Υπαγωγή επένδυσης της εταιρείας «ΑΦΟΙ ΒΙΤΣΟΥ - 
ΑΝΩΝΥΜΗ ΞΕΝΟΔΟΧΕΙΑΚΗ ΚΑΙ ΤΟΥΡΙΣΤΙΚΗ ΕΤΑΙ¬ 
ΡΕΙΑ», στις διατάξεις του ν. 3299/2004. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΩΝ 

Με την υπ’ αριθμ. ΙΕ/13930/Π/11/4/00074/Ε/ ν. 3299/2004/ 
29.12.2006 απόφαση του Γ ενικού Γ ραμματέα Περιφέρει¬ 
ας Ιόνιων Νησιών, εγκρίνεται η υπαγωγή στις διατάξεις 
του ν. 3299/2004 της επιχείρησης «ΑΦΟΙ ΒΙΤΣΟΥ - ΑΝΩ¬ 
ΝΥΜΗ ΞΕΝΟΔΟΧΕΙΑΚΗ ΚΑΙ ΤΟΥΡΙΣΤΙΚΗ ΕΤΑΙΡΕΙΑ» (με 
δ.τ. «ΑΦΟΙ ΒΙΤΣΟΥ Α.Ξ.Τ.Ε.»), για την ενίσχυση επενδυ¬ 
τικού σχεδίου της με το κίνητρο της επιχορήγησης, 
που αφορά εκσυγχρονισμό ολοκληρωμένης μορφής της 
ξενοδοχειακής μονάδας «ΝΤΕΝΝΙΣ ΙΝΝ - ϋΕΝΝΥ’δ ΙΝΝ», 
3* (αστέρων), πρώην Β' τάξης, η οποία βρίσκεται στην 
περιοχή «ΚΑΛΑΜΑΚΙ», του Δήμου ΛΑΓΑΝΑ, του Νομού 
ΖΑΚΥΝΘΟΥ, συνολικής δυναμικότητας 65 δωματίων (135 
κλινών) (επιχορηγούμενη δυναμικότητα: 53 δωμάτια -111 
κλίνες), συνολικής δαπάνης ενός εκατομμυρίου εκατόν 
ενενήντα χιλιάδων (1.190.000) ευρώ, με ποσοστό επι¬ 
χορήγησης 50%, δηλαδή ποσό επιχορήγησης ύψους 
πεντακοσίων ενενήντα πέντε χιλιάδων (595.000) ευρώ. 

Με την επένδυση θα δημιουργηθούν μηδέν (0) νέες 
θέσεις εργασίας (Ε.Μ.Ε. 0). 

Ομόφωνη γνωμοδότηση της Περιφερειακής Γνωμοδο- 
τικής Επιτροπής (Συνεδρίαση 76 η /23.11.2006). 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Γ ενικού Γ ραμματέα Περιφέρειας 
Ο Προϊστάμενος Διεύθυνσης 
ΕΥΓΕΝΙΟΣ ΣΑΜΟΪΛΗΣ 

-♦- 

(δ) 

Υπαγωγή επένδυσης της εταιρείας «ΑΝΔΡΕΑΣ ΑΝΑ- 
ΓΝΩΣΤΑΤΟΣ & ΣΙΑ Ε.Ξ.Τ.Ε» στις διατάξεις του 
ν. 3299/2004. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΩΝ 

Με την υπ’ αριθμ. ΙΕ/13937/Π11/4/00076/Ε/ ν. 3299/2004/ 
29.12.2006, απόφαση του Γ ενικού Γ ραμματέα Περιφέρειας 
Ιόνιων Νησιών, εγκρίνεται η υπαγωγή στις διατάξεις του 
ν. 3299/2004 της επιχείρησης «ΑΝΔΡΕΑΣ ΑΝΑΓΝΩΣΤΑ- 
ΤΟΣ & ΣΙΑ Ε.Ξ.Τ.Ε» για την ενίσχυση επενδυτικού σχε¬ 
δίου της με το κίνητρο της επιχορήγησης, που αφορά 
εκσυγχρονισμό ολοκληρωμένης μορφής της ξενοδοχει¬ 
ακής μονάδας «ΝΟΣΤΟΣ», 2 αστέρων (πρώην Γ' τάξης), 
το οποίο βρίσκεται στην τοποθεσία Φρίκες του Δήμου 
Ιθάκης, Νομού Κεφαλληνίας - Ιθάκης δυναμικότητας 31 
δωματίων - 59 κλινών (Επιχορηγούμενης δυναμικότητας 
27 δωματίων 51 κλινών) συνολικής δαπάνης τριακοσίων 
εξήντα χιλιάδων ευρώ (360.000 €) με ποσοστό επιχορή¬ 
γησης 50%, δηλαδή ποσό επιχορήγησης ύψους εκατόν 
ογδόντα χιλιάδων ευρώ (180.000) ευρώ. 

Με την επένδυση θα δημιουργηθούν μηδέν (0) νέες 
θέσεις εργασίας (Ε.Μ.Ε. 0). 

Ομόφωνη γνωμοδότηση της Περιφερειακής Γνωμοδο- 
τικής Επιτροπής (Συνεδρίαση 76 η /23.11.2006). 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Γ ενικού Γ ραμματέα Περιφέρειας 
Ο Προϊστάμενος της Διεύθυνσης 
ΕΥΓΕΝΙΟΣ ΣΑΜΟΪΛΗΣ 

(7) 

Υπαγωγή επένδυσης της εταιρείας «=ΕΝΟΔΟΧΕΙΑΚΑΙ 
ΕΠΙΧΕΙΡΗΣΕΙΣ ΥΨΟΥ ΚΕΡΚΥΡΑΣ Α.Ε.» στις διατάξεις 
του ν. 3299/2004. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΙΩΝ 

Με την υπ’ αριθμ. IΕ/13653/Π/11/4/00070/Ε/ ν. 3299/2004/ 

29.12.2006 απόφαση του Γενικού Γραμματέα Περιφέ¬ 
ρειας Ιόνιων Νησιών, εγκρίνεται η υπαγωγή στις δι¬ 
ατάξεις του ν. 3299/2004 της επιχείρησης «ΞΕΝΟΔΟ- 
ΧΕΙΑΚΑΙ ΕΠΙΧΕΙΡΗΣΕΙΣ ΥΨΟΥ ΚΕΡΚΥΡΑΣ Α.Ε.», για την 
ενίσχυση επενδυτικού σχεδίου της με το κίνητρο της 
επιχορήγησης, που αφορά εκσυγχρονισμό ολοκληρω¬ 
μένης μορφής της ξενοδοχειακής μονάδας «ΝΑΥΤΙΛΟΣ», 
2* (αστέρων), πρώην Γ' τάξης, η οποία βρίσκεται στην 
περιοχή «ΜΠΑΡΜΠΑΤΙ», του Δήμου ΦΑΙΑΚΩΝ, του Νομού 
ΚΕΡΚΥΡΑΣ, συνολικής δυναμικότητας 64 δωματίων (118 
κλινών), συνολικής δαπάνης ενός εκατομμυρίου δέκα 
χιλιάδων (1.010.000) ευρώ, με ποσοστό επιχορήγησης 
40%, δηλαδή ποσό επιχορήγησης ύψους τετρακοσίων 
τεσσάρων χιλιάδων (404.000) ευρώ. 

Με την επένδυση θα δημιουργηθούν μηδέν (0) νέες 
θέσεις εργασίας (Ε.Μ.Ε. 0). 

Ομόφωνη γνωμοδότηση της Περιφερειακής Γνωμοδο- 
τικής Επιτροπής (Συνεδρίαση 76 η /23.11.2006). 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Γ ενικού Γ ραμματέα Περιφέρειας 
Ο Προϊστάμενος Διεύθυνσης 
ΕΥΓΕΝΙΟΣ ΣΑΜΟΪΛΗΣ 

-♦- 

(8) 

Υπαγωγή επένδυσης της εταιρείας «X. =ΕΝΟΣ ΑΝΩΝΥ¬ 
ΜΗ ΤΟΥΡΙΣΤΙΚΗ ΚΑΙ ΕΜΠΟΡΙΚΗ ΕΤΑΙΡΕΙΑ» στις δια¬ 
τάξεις του ν. 3299/2004. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΙΩΝ 

Με την υπ’ αριθμ. ΙΕ/13825/Π/11/4/00071/Ε/ ν. 3299/2004/ 

29.12.2006 απόφαση του Γ ενικού Γ ραμματέα Περιφέρει¬ 
ας Ιόνιων Νησιών, εγκρίνεται η υπαγωγή στις διατάξεις 
του ν. 3299/2004 της επιχείρησης «X. ΞΕΝΟΣ ΑΝΩΝΥΜΗ 
ΤΟΥΡΙΣΤΙΚΗ ΚΑΙ ΕΜΠΟΡΙΚΗ ΕΤΑΙΡΕΙΑ» για την ενίσχυση 
επενδυτικού σχεδίου της με το κίνητρο της επιχορήγη¬ 
σης, που αφορά εκσυγχρονισμό ολοκληρωμένης μορφής 
της ξενοδοχειακής μονάδας «ΚΥΒΕΡΝΗΤΗΣ», 2 αστέρων 
(πρώην Γ' τάξης), το οποίο βρίσκεται στο Αργάσι του 
Δήμου Ζακυνθίων, Νομού Ζακύνθου δυναμικότητας 102 


δωματίων - 195 κλινών (επιχορηγούμενη δυναμικότη¬ 
τα 75 δωμάτια - 141 κλίνες) συνολικής δαπάνης ενός 
εκατομμυρίου τετρακοσίων ογδόντα χιλιάδων ευρώ 
(1.480.000 €), με ποσοστό επιχορήγησης 50%, δηλαδή 
ποσό επιχορήγησης ύψους επτακοσίων σαράντα χιλι¬ 
άδων ευρώ (740.000). 

Με την επένδυση θα δημιουργηθούν μηδέν (0) νέες 
θέσεις εργασίας (Ε.Μ.Ε. 0). 

Ομόφωνη γνωμοδότηση της Περιφερειακής Γνωμοδο- 
τικής Επιτροπής (Συνεδρίαση 76 η /23.11.2006). 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Γ ενικού Γ ραμματέα Περιφέρειας 
Ο Προϊστάμενος της Διεύθυνσης 
ΕΥΓΕΝΙΟΣ ΣΑΜΟΪΛΗΣ 

-♦- 

( 9 ) 

Υπαγωγή επένδυσης της εταιρείας «ζΕΝΟΔΟΧΕΙΑΚΕΣ 
ΚΑΙ ΤΟΥΡΙΣΤΙΚΕΣ ΕΠΙΧΕΙΡΗΣΕΙΣ Β. ΠΕΤΡΑΤΟΣ - Θ. 
ΦΡΑΓΚΟΥ Α.Ε.» στις διατάξεις του ν. 3299/2004. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΙΩΝ 

Με την υπ’ αριθμ. ΙΕ/13927/Π/11/4/00073/Ε/ ν. 3299/2004/ 

29.12.2006 απόφαση του Γ ενικού Γ ραμματέα Περιφέρει¬ 
ας Ιόνιων Νησιών, εγκρίνεται η υπαγωγή στις διατάξεις 
του ν. 3299/2004 της επιχείρησης «ΞΕΝΟΔΟΧΕΙΑΚΕΣ ΚΑΙ 
ΤΟΥΡΙΣΤΙΚΕΣ ΕΠΙΧΕΙΡΗΣΕΙΣ Β. ΠΕΤΡΑΤΟΣ - Θ. ΦΡΑΓΚΟΥ 
Α.Ε.» για την ενίσχυση επενδυτικού σχεδίου της με το 
κίνητρο της επιχορήγησης, που αφορά στον εκσυγχρο¬ 
νισμό ολοκληρωμένης μορφής του Ξενοδοχείου, «ΚΕΦΑ- 
ΛΟΣ», 2 αστέρων (πρώην Γ' τάξης), το οποίο βρίσκεται 
στο Πόρο του Δήμου Ελειού - Πρόννων, Νομού Κεφαλ¬ 
ληνίας και Ιθάκης δυναμικότητας 29 δωματίων - 56 κλι¬ 
νών συνολικής δαπάνης διακοσίων τριάντα τεσσάρων 
χιλιάδων ευρώ (234.000 €) με ποσοστό επιχορήγησης 
50%, δηλαδή ποσό επιχορήγησης ύψους εκατόν δέκα 
επτά χιλιάδων (117.000 €) ευρώ. 

Με την επένδυση θα δημιουργηθούν δύο (2) νέες θέ¬ 
σεις εργασίας (Ε.Μ.Ε. 0,5). 

Ομόφωνη γνωμοδότηση της Περιφερειακής Γνωμοδο- 
τικής Επιτροπής (Συνεδρίαση 76 η /23.11.2006). 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Γ ενικού Γ ραμματέα Περιφέρειας 
Ο Προϊστάμενος της Διεύθυνσης 
ΕΥΓΕΝΙΟΣ ΣΑΜΟΪΛΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 ( για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-ΓΟίτι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ Ιεχ; 210 4071010 ■ ιηίετηβΐ; ΗίΙρύ/ΐΛ/ΐΛ/ΐΛ/.βΙ.ςΓ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π., Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 € ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 € ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.οΙ.ςΓ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ριΐΐρ://νννννν·6ΐ·ί|Γ - ο-ιπβϊΙ: ννοΙ)ππ35ΐ£Γί§)6ΐ·ΐΐΓ 














